Na temelju članka 10. stavak 2. Zakona o poljoprivrednom zemljištu („Narodne novine“ broj 20/18, 115/18 i 98/19) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 – pročišćeni tekst, 8/20/ 2/21 i 3/21- pročišćeni tekst), Općinsko vijeće Općine Vladislavci na 35. sjednici, održanoj dana 30. ožujka 2021. donosi

**ZAKLJUČAK**

**o usvajanju Izvješća o primjeni agrotehničkih mjera za 2020. godinu**

**I.**

Usvaja se Izvješće o primjeni agrotehničkih mjera za 2020. godinu, Klasa: 320-02/21-01/4 , Ur.broj: 2158/07-02-21-01 od 15. ožujka 2021. godine.

**II.**

Sastavni dio ovog Zaključka je Izvješće iz točke I. ovog Zaključka.

**III.**

Ovaj Zaključak objavit će se u „Službenom glasniku“ Općine Vladislavci.

KLASA: 320-02/21-01/4

Urbroj: 2158/07-01-21-2

Vladislavci, 30. ožujka 2021.

**Predsjednik**

**Općinskog Vijeća**

Krunoslav Morović, v.r.

Na temelju članka 10. stavak 2. Zakona o poljoprivrednom zemljištu („Narodne novine“ broj 20/18, 115/18 i 98/19) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 – pročišćeni tekst, 8/20/ 2/21 i 3/21- pročišćeni tekst) općinski načelnik podnosi

**I Z V J E Š Ć E**

**o primjeni agrotehničkih mjera za 2020. godinu**

1. **UVOD**

Odlukom o agrotehničkim mjerama za uređivanje i održavanje poljoprivrednih rudina te mjerama zaštite od požara na poljoprivrednom zemljištu na području Općine Vladislavci („Službeni glasnik“ Općine Vladislavci br. 6/15; dalje u tekstu: Odluka) propisane su potrebne agrotehničke mjere u slučajevima u kojima bi propuštanje tih mjera nanijelo štetu, onemogućilo ili smanjilo poljoprivrednu proizvodnju.

Sukladno članku 10. Zakona o poljoprivrednom zemljištu, jedinica lokalne samouprave dostavlja Ministarstvu poljoprivrede i Agenciji za poljoprivredno zemljište godišnje izvješće o primjeni mjera propisanih Odlukom, do 31. ožujka svake tekuće godine za prethodnu godinu.

Člankom 2. Odluke, pod agrotehničkim mjerama na poljoprivrednom zemljištu smatraju se:

* minimalna razina obrade i održavanja poljoprivrednog zemljišta,
* sprječavanje zakorovljenosti i obrastanja višegodišnjim raslinjem,
* suzbijanje biljnih bolesti i štetnika
* korištenje i uništavanje biljnih ostataka,
* održavanje organske tvari u tlu,
* održavanje povoljne strukture tla,
* zaštita od erozije

Na području Općine Vladislavci ima 3000 ha obradivog poljoprivrednog zemljišta.

Šume na području Općine Vladislavci u nadležnosti su Uprave šuma Osijek, koja djeluje u sastavu javnog poduzeća za gospodarenje šumama i šumskim zemljištem u Republici Hrvatskoj „Hrvatske šume“

1. **SPRJEČAVANJE ZAKOROVLJENOSTI I OBRASTANJE VIŠEGODIŠNJIM**

**RASLINJEM**

Jedinstveni upravni odjel Općine Vladislavci putem poljoprivrednog redara je tijekom 2020. godine, redovito svakog mjeseca pratio provođenje agrotehničkih mjera na području Općine Vladislavci, u katastarskim općinama Vladislavci, Dopsin i Hrastin.

U provođenju nadzora izdavane su opomene za uklanjanje korova na poljoprivrednim površinama, u pravilu nakon žetve pšenice i ozimih kultura. Sve stranke su postupile prema dobivenim nalozima.

Problemi se i dalje javljaju zbog neriješenih imovinsko pravnih odnosa, neprovedenih ostavinskih rasprava, i vlasnika i suvlasnika koji su izvan Republike Hrvatske, nepoznata boravišta.

1. **SUZBIJANJE BILJNIH BOLESTI I ŠTETNIKA**

Općina Vladislavci je u 2020. godini provela dva tretmana sustavne deratizacije primjenom sredstava preporučenih od Svjetske zdravstvene organizacije koji su odobreni od Ministarstva zdravlja Republike Hrvatske, te koji su neškodljivi za ljude i domaće životinje. Općina Vladislavci je za tu namjenu u 2020. godini izdvojila 36.500,00 kn.

1. **INFORMIRANJE VLASNIKA I POSJEDNIKA**

Općina Vladislavci, redovito svake godine objavljuje informativni letak na web stranici i na oglasnim pločama o obvezi redovitog održavanja poljoprivrednog zemljišta (oranica, ali i svih drugih obradivih površina, uključujući i okućnice), te o štetnim posljedicama u slučaju oglušivanja o istom (novčane kazne, prekršajni postupak).

1. **ZAKLJUČAK**

Općina Vladislavci aktivnim mjerama nastoji potaknuti vlasnike i posjednike zemljišta na njihovo obrađivanje i sprečavanje njihove zakorovljenosti, te aktivno provodi nadzor nad poduzimanjem propisanih agrotehničkih mjera.

KLASA: 320-02/21-01/4

Urbroj: 2158/07-02-21-01

Vladislavci, 15. ožujka 2021.

**Općinski načelnik**

Marjan Tomas

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **PRILOG - Obrazac 1: IZVJEŠĆE O PROVEDBI AGROTEHNIČKIH MJERA** | | | | | | | | | | | |  | | |
| **ŽUPANIJA1 : OSJEČKO-BARANJSKA** | | | | | | | | | | | |  | | |
| **OPĆINA/GRAD 2: VLADISLAVCI** | | | | | | | | | | | |  | | |
|  |  |  |  |  |  |  |  |  | |  | | |
| Ukupna površina poljoprivrednog zemljišta na području općine 2850 ha | | | | | | | | | | | |  | | |
|  |  |  |  |  |  |  |  |  | |  | | |
|  | | | | | | | | | | | |  | | |
|  |  | **Prikaz agrotehničkih mjera i njihova provedba na području općine Vladislavci za 2020. godinu** | | | | | | |  | |  | | |
|  |  |  |  |  |  |  |  |  | |  | | |
| Redni broj | Naziv agrotehničkih mjera: | Da li se mjera provodi, da/ne | | Nosioci nadzora provedbe mjera na terenu osobe | Broj nadzora | Broj postupanja (opomene/pisana upozorenja/ostalo) | Aktivne mjere poticanja provedbe agrotehničkih mjera od strane općina/gradova | Problemi u provedbi Pravilnika o agrotehničkim mjerama na terenu | |
|
| 1. | 2. | 3. | | 4. | 5. | 6. | 7. | 8. | |
| 1 | minimalna razina obrade i održavanja poljoprivrednog zemljišta povoljnim za uzgoj biljaka | da | | poljoprivredni redar | 35 | 10 | obavijesti na oglasnoj ploči |  | |
| 2 | sprječavanje zakorovljenosti i obrastanja višegodišnjim raslinjem | da | | poljoprivredni redar | 21 | 2 | obavijesti na oglasnoj ploči | problemi u provedbi Pravilnika o agrotehničkim mjerama na terenu postoje u situacijama kada su vlasnici nedostupni, i u slučajevima kada već godinama nisu provedeni ostavinski postupci | |
| 3 | suzbijanje biljnih bolesti i štetnika , | da | | poljoprivredni redar | 2 | 0 | obavijesti na oglasnoj ploči |  | |
| 4 | postupanje s  biljnim ostatcima | da | | poljoprivredni redar | 35 | 10 | obavijesti na oglasnoj ploči |  | |
| 5 | održavanje organske tvari i humusa u tlu, | da | | poljoprivredni redar | 0 | 0 |  |  | |
| 6 | održavanje povoljne strukture tla | da | | poljoprivredni redar | 0 | 0 |  |  | |
| 7 | zaštita od erozije | da | | poljoprivredni redar | 0 | 0 |  |  | |
| 8 | gnojidba mineralnim i organskim gnojivima | da | | poljoprivredni redar | 0 | 0 |  |  | |
| 9 | odvodnje i navodnjavanje | da | | poljoprivredni redar | 0 | 0 |  |  | |
|  |  |  |  |  |  |  |  |  | |  | | |

**Općinski načelnik**

Marjan Tomas